open-index/open-wikipedia-markdown huggingface dataset:
שוליית המכשף (סרט)

**שוליית המכשף** (באנגלית: **The Sorcerer's Apprentice**) הוא סרט פנטזיה אמריקאי משנת 2010 בבימויו של ג'ון טורטלטאב, אודות המכשף באלתזר בלייק (ניקולס קייג') שנעזר בדייב סאטלר (ג'יי בארושל), סטודנט לפיזיקה, לחסל את כוחות האופל. בסרט גם משחקים אלפרד מולינה, מוניקה בלוצ'י וטרסה פאלמר.

## עלילה
בשנת 740 לספירה, אחד משוליותיו של מרלין, מקסים הארוות' (אלפרד מולינה), בוגד בו ומתחבר לאויבתו, מורגנה לי פיי (אלייס קרייג'). מורגנה פוצעת את מרלין. אך שני שוליותיו האחרים של מרלין, באלתזר בלייק (ניקולס קייג') וורוניקה (מוניקה בלוצ'י), נלחמים בשניהם. לבסוף, באלתזר כולא את מורגנה ואת מקסים ב"בובת כשפים", אך גם ורוניקה נכלאת איתם. בינתיים, מרלין מצווה את באלתזר לחפש את המכשף שיביס את כוחות האופל.

בשנת 2000, דייב סאטלר (ג'ייק צ'ארי), תלמיד בבית ספר יסודי, נכנס בטעות לחנותו של באלתזר. באלתזר בוחן אותו ומגלה שהוא המכשף המתאים להבסת כוחות האופל. דייב שמתעסק בחפצי החנות מפיל בטעות את "בובת הכשפים" שמתוכה משתחרר מקסים. באלתזר ומקסים עורכים קרב עד שלבסוף שניהם נכלאים בכד המצויד במנגנון נעילה לתקופה של עשר שנים, בעוד דייב בורח.

בשנת 2010, דייב (ג'יי בארושל) לומד פיזיקה באוניברסיטת ניו יורק. בעוד שמקסים ובאלתזר משתחררים מהכד. מקסים מגיע ראשון לדייב ושואל אותו לגבי "בובת כשפים". כשדייב ממאן להשיב לו הוא משלח בו חבורת זאבים. אך לבסוף באלתזר מציל אותו. באלתזר מחייב את דייב לעזור לו למצוא את "בובת הכשפים" ואז הוא יוכל ללכת לדרכו. כאשר הם מוצאים את הבובה בצ'יינהטאון, לאחר קרב עם מקסים ועם קוסם נוסף, דייב מעוניין ללמוד עוד על הכישוף.

## צוות שחקנים
* ניקולס קייג' – באלתזר בלייק
* ג'יי בארושל – דייב סאטלר
* אלפרד מולינה – מקסים הארוות'
* אלייס קרייג' – מורגנה לי פיי
* מוניקה בלוצ'י – ורוניקה
* טרסה פאלמר – בקי בראנס
* טובי קבל – דרייק סטון
* אית'ן פק – אנדרה

## ביקורות והכנסות
הסרט זכה לביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 43%. אך המגזין "Parade" הגדיר את הסרט כ"פלופ" הגדול ביותר לשנת 2010.

בשבוע הראשון לצאתו הסרט הכניס כ-17.6 מיליון דולר, סכום שלא עמד בציפיות לסרט בעל תקציב של 150 מיליון דולר. שבוע מאוחר יותר, הסרט הכניס פחות מעשרה מיליון דולר ומוקם במקום הרביעי בטבלת הסרטים המכניסים ביותר לשבוע זה אחרי "התחלה", "סולט" ו"גנוב על הירח". נכון לינואר 2011 הסרט הכניס 63,150,991 דולר רק בארצות הברית ו-152,132,612 דולר מחוצה לה.

## קישורים חיצוניים

* 

קטגוריה:סרטי 2010
קטגוריה:סרטים אמריקאיים
קטגוריה:סרטי הרפתקאות
קטגוריה:סרטי פנטזיה
קטגוריה:דיסני: סרטים
קטגוריה:סרטי וולט דיסני
קטגוריה:סרטים שצולמו בניו ג'רזי
Santana (אלבום, 1971)

**Santana ** (מכונה גם **Santana III**) הוא אלבומה השלישי של להקת סנטנה. האלבום הוקלט באולפני קולומביה בסן פרנסיסקו בין ינואר ליולי 1971, ויצא לשווקים בספטמבר אותה שנה.

אלבום זה היה האלבום האחרון בו השתתפו כל חברי הלהקה שהופיעו בוודסטוק. בשנים 1998 ו-2006 יצאו גרסאות חדשות לאלבום. (גרסת 2006 נקראה Legacy Edition)

האלבום היה הנמכר ביותר בין 13 בנובמבר ל-17 בדצמבר 1971 בדירוג "Billboard 200".

## הרכב הלהקה באלבום
*קרלוס סנטנה - גיטרה, קולות, והפקה
*גרג רולי - קלידים, פסנתר, ושירה
*ניל שון - גיטרה, והפקה
*דייוויד בראון - גיטרה בס, טכנאי קול, והפקה
*מייקל שריב - תופים, כלי הקשה, והפקה
*חוזה "צ'פיטו" אריאס - טימבלס, כלי הקשה, קונגה, והפקה
*מייק קארבלו - תוף מרים, כלי הקשה, קונגה, הפקה, ושירה

## רשימת השירים

## קישורים חיצוניים

* האלבום באתר Allmusic 
* גרסת 2006 (Legacy Edition) באתר Allmusic 
* 

קטגוריה:אלבומי סנטנה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
מחלף המוביל

**מחלף הַמּוֹבִיל** הוא מחלף ראשי בגליל התחתון, בסמוך לאלון הגליל, בו מצטלבים כביש 77 וכביש 79. המחלף נקרא על שם המוביל הארצי, שמאגר אשכול שלו נמצא בסמוך למחלף. המחלף מאפשר נסיעה רצופה ללא רמזורים או צמתים בכביש 77. כמו כן מאפשר המחלף את כל שמונת כיווני המעבר האפשריים בין הדרכים.

המחלף מקשר את דרום הארץ ומרכזה לכנרת, הגליל העליון והגולן, וכמו כן משרת את תושבי עמק יזרעאל ונצרת.

## תולדות הצומת
250px|ממוזער|שמאל|צומת המוביל בעיצומן של העבודות להסבתו למחלף, 2011
צומת המוביל היה לצומת, עם פתיחת הקטע של כביש 77 מהסוללים לצומת גולני, במרץ 1980. במשך מספר שנים היה צומת T. עם פתיחת הקטע המערבי של כביש 77 מצומת המוביל לרמת ישי בשנת 1985, היה צומת המוביל לצמד של צומתי T.

הצומת אופיין במשך שנים רבות בעומסי תעבורה. באוקטובר 2009 החלה החברה הלאומית לדרכים בביצוע מפעל רחב היקף להפחתת העומס בצומת על ידי הסבתו למחלף. החלק העיקרי במפעל כלל הקמת גשר באורך כ-120 מטרים לאורכו של כביש 77. לצורך הקמתו, נבנה מעקף באזור הצומת, אשר שימש את התעבורה עד לפתיחת הגשר לתנועה ביולי 2011. במסגרת תוכנית שיפור התעבורה אל המחלף, הורחב גם קטע כביש 77 המחבר בין צומת ישי למחלף המוביל, שהפך לכביש דו-נתיבי בכל כיוון ומהירות הנסיעה המותרת בו על פי החוק הועלתה ל-100 קמ"ש. במקביל, הורחב גם כביש 79 לכביש דו-נתיבי בכל כיוון והעבודות בו הסתיימו בראשית 2012.

הגשר לנוסעים מדרום לצפון על כביש 77 נחנך ב-6 ביולי 2011. ב-18 ביולי 2011 נפתח על הגשר הנתיב לנוסעים מצפון לדרום על כביש 77.

## ארכאולוגיה
במסגרת העבודות להקמת המחלף, הוקדשה תשומת לב מיוחדת לאתר הארכאולוגי יפתחאל המצוי בלבו של המחלף. במסגרת עבודות ההצלה שמומנו על ידי החברה הלאומית לדרכים התגלו שבע שכבות וממצאים נדירים המעידים על מרכזיותו של היישוב במקום לפני כ-10,000 שנה.

## קישורים חיצוניים

* 
* 
* 
* ניהול ופיקוח פרויקט תחבורתי כביש 79 מחלף המוביל

## הערות שוליים

המוביל, מחלף
המוביל
המוביל
המוביל
הו הו

**הו הו** הוא אלבומה השלישי של להקת מופע הארנבות של ד"ר קספר, שיצא לחנויות בשנת 1995. האלבום בהפקתו של עובד אפרת הצליח מסחרית פחות מקודמיו אך זכה להערכת הביקורות והניב שני להיטי רדיו גדולים ("אחלום לנצח" ו"תראו אותי").

## הפקה
לאחר צאת אלבומה השני של הלהקה "מופע הארנבות של ד"ר קספר 2", שהצליח פחות מאלבום הבכורה, ניסתה הלהקה לשוב לסגנון המוזיקלי מאלבומה הראשון. לאחר יציאת האלבום, הוחלף בסיסט הלהקה איציק רייזנברג שחזר בתשובה, בידי שי נובלמן. כישלון האלבום השלישי הוביל לפירוקה של הלהקה בשנת 1996.

השיר האחרון באלבום, "רוח גדולה" כמו מנבא את סוף עידן הרוק הגדול של המוזיקה הישראלית. בחלוף מספר שנים מפירוקה של הלהקה ומעבר חבריה לעיסוקים פרטיים, זכה האלבום לפרסום רב אצל דור הy דרך תוכניות טלוויזיה ופרסומות, והשירים בו הפכו ללהיטי רוק ישראלים מוכרים: "אחלום לנצח", זכה לתהודה בעקבות שילובו בפסקול הסדרה "בית משותף" ששודרה בערוץ הילדים, "השיר שלי", התפרסם כשיר הפותח של תוכנית הטלוויזיה "זבנג", "תראו אותי" התפרסם דרך פרסומת בטלוויזיה ו"יותר מדי".

בחודש אפריל 1996, לאחר שכבר הודיעו מבימת מועדון הלוגוס על הפסקת פעילות נכנסו להב, ברזילי ונובלמן, בפעם האחרונה, אל אולפן ההקלטות שם הקליטו ביחד שני שירים באנגלית שנכתבו על ידי נובלמן: In the wood ו-The Yellow Sun. שיר נוסף Mr. Kluger, נכתב על ידי נובלמן בעברית עבור אלבום רביעי לקספרים (שלא הופק בסופו של דבר). שניים משלושת שירים אלו מצאו עצמם באלבומיו המוקדמים של נובלמן.

## רשימת השירים

## קישורים חיצוניים

* 

קטגוריה:אלבומי מופע הארנבות של ד"ר קספר
קטגוריה:אלבומים בעברית
Caravanserai

**Caravanserai** (**קראוונסרי**) הוא אלבום האולפן הרביעי של להקת סנטנה. האלבום הוקלט בין 21 בפברואר ל-5 במאי 1972, ויצא לשווקים ב-11 באוקטובר 1972.
האלבום ציין נקודת מפנה בהרכב הלהקה, הבסיסט הראשון – דייוויד בראון עזב את הלהקה בשנת 1971 והוא הוחלף על ידי דאג ראוש (Doug Rauch). המתופף – מייק קארבלו שעזב גם הוא, הוחלף בארמנדו פראזה. הקלידן – גרג רולי, הסתכסך עם קרלוס סנטנה והוחלף במספר שירים בטום קוסטר.

בניגוד לסגנונה הייחודי של סנטנה, באלבום זה הופיעו שלושה שירים אינסטרומנטליים. בשנת 1998 פורסמה ביפן גרסה חדשה לאלבום שהוקלטה על גבי תקליטורי SACD.

האלבום היה בין עשרת האלבומים הנמכרים ביותר בשנת 1972, בדירוג ה-"Billboard 200".

## הרכב הלהקה באלבום
*קרלוס סנטנה – גיטרה, כלי הקשה, ושירה
*גרג רולי – קלידים, פסנתר, ושירה
*חוזה "צ'פיטו" אריאס – טימבלס, כלי הקשה, קונגה, ותופי בונגו
*מייקל שריב – תופים, וכלי הקשה
*ג'יימס מינגו לואיס – כלי הקשה, קונגה, בונגו, פסנתר אקוסטי, ושירה
*דאג ראוש – גיטרה, וגיטרה בס
*ארמנדו פראזה – כלי הקשה, ובונגו
*טום רוטלי – בס אקוסטי
*טום קוסטר – קלידים
*ניל שון – גיטרה

## רשימת השירים

## קישורים חיצוניים

* האלבום באתר Allmusic 
* 

קטגוריה:ערכים שבהם תבנית בריטניקה אינה מתאימה
קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
עוגת נפוליאון

200px|ממוזער|מילפיי מסורתי בעיטור תותים
200px|ממוזער|עוגת נפוליאון
**עוגת נפוליאון** או **מילפיי** (בצרפתית: **Mille-feuilles**, נהגה: **מילפויי**, שפירושו: "אלף עלים") היא עוגה העשויה משלוש שכבות של בצק עלים אפוי ולעיתים מקורמל עם קרם וניל בין השכבות. הזיגוג הקלאסי לשכבה העליונה הוא שוקולד חלב ושוקולד לבן מומסים או זיגוג של אבקת סוכר או אבקת קקאו. 

נהוג בדרך כלל למלא את העוגה בקרם פטיסייר או בקרם דיפלומט שהוא שילוב של קרם פטיסייר ושמנת מתוקה מוקצפת. הטעם הנפוץ הוא וניל, אך ניתן לשלב עם הקרם מחיות אגוזים למיניהן (שקדים, בוטנים, פקאנים ועוד),  מחיות פרי שונות, שוקולד או פירות טריים. 

מקור קינוח המילפיי לא ידוע באופן רשמי, ישנן גרסאות שונות לגבי המקור של קינוח זה. גרסה אחת מיוחסת למתכון שפורסם בשנת 1651 בספר בישול צרפתי השייך לשף פרנסואה פייר לה וארן. ישנה גרסה נוספת שלפיה בשנת 1867 הקונדיטור אדולף סגנוט שייך את הקינוח למומחיותו האישית ומאז יש המייחסים לו את המקור לקינוח. 

העוגה דומה מאוד לעוגת קרם שניט הנפוצה במרכז אירופה ובבלקן.

## גרסאות בעולם
### הגרסה הרוסית
עוגת נפוליאון נחשבת לקינוח פופולרי מאוד ברוסיה. בגרסה זו העוגה מתאפיינת במספר שכבות רב מהרגיל, ויכולה להגיע עד 15 שכבות של בצק עלים המגולגל דק מאוד. השכבות הפנימיות מאופיינות בשכבות דקות של קרם, המעניקות לחות לשכבות הבצק. העוגה בשכבתה העליונה מצופה בפירורי בצק עלים. על מנת להעניק לעוגה מרקם רך, נהוג להשאיר אותה במקרר לאחר הכנתה למשך 24 עד 48 שעות.

יש המייחסים את מקורה של העוגה בגרסה זו לשנת 1912 בחגיגות 100 השנים לניצחון רוסיה על צבא נפוליאון במלחמת רוסיה-צרפת. הבצק המפורר מעל העוגה מסמל את השלג שעזר לרוסים בניצחון על נפוליאון.

### הגרסה הצרפתית
הגרסה הצרפתית המסורתית מתאפיינת בשלוש שכבות של בצק עלים. בשתי השכבות התחתונות יש מילוי של קרם פטיסייר, כאשר השכבה העליונה מכוסה אבקת סוכר או אבקת קקאו ואפשרות אחרת היא לזגג בשוקולד חלב ושוקולד לבן מומסים.

בבלגיה ובהולנד עוגה זו ידועה בשם טומפוס.

### הגרסה השוודית
הגרסה השוודית מורכבת ממספר שכבות בצק במילוי קרם, אך בשונה מגרסאות אחרות היא מתאפיינת בציפוי ריבת פטל על השכבה העליונה.

### הגרסה האיראנית
בדומה לגרסה המסורתית, הגרסה האיראנית המוכרת בשמה "שיריני נפוליאוני" (בפרסית: شیرینی ناپلئونی) מורכבת משלוש שכבות של בצק עלים וביניהן שכבה של קרם פטיסייר. גרסה זו מתאפיינת בטעמים פרסיים ויכולה לכלול תוספות כגון מי ורדים, זעפרן, פיסטוקים, הל וכדומה.

## קישורים חיצוניים

* 
* מילפיי מנדרינות וורדים בקרמל, באתר 2eat
* רות אוליבר, מילפיי שוקולד, באתר "על השולחן"
* עוגת נפוליאון – אלף העלים, באתר פורטל שיתוף המתכונים
* שרון היינריך, המתכון לגרסה הסובייטית, באתר "פריז שה שרון"
* מתכון לעוגת נפוליאון טבעונית, בבלוג "theveganati"

## הערות שוליים

נפוליאון
קטגוריה:מאפי בצק עלים
קטגוריה:המטבח הצרפתי: קינוחים
קטגוריה:תיאורים תרבותיים של נפוליאון
אלווין קריינזלין

**אלווין כריסטיאן "אל" קריינזלין** (באנגלית: **Alvin Christian "Al" Kraenzlein**; ב-12 בדצמבר 1876 – 6 בינואר 1928) היה אתלט אמריקאי, אלוף אולימפי בעל 4 מדליות זהב מאולימפיאדה אחת, והיחידי (נכון ל-2008) שעשה זאת בענפים אישיים.

## ביוגרפיה
קריינזלין נולד במיניאפוליס, מינסוטה להורים מהגרים מגרמניה, יוהאן גיאורג קרנצליין ומריה אוגוסטה שמידט. מיד לאחר לידתו משפחתו עברה למילווקי, ויסקונסין. הוא למד באוניברסיטת ויסקונסין–מדיסון ואחר כך למד רפואת שיניים באוניברסיטת פנסילבניה. באליפות ארצות הברית שנערכה בשנת 1897 הוא זכה בתואר הראשון שלו בריצת 220 יארד משוכות. בהמשך הוא זכה בעוד 5 תוארי אליפות ארצות הברית בריצת משוכות ובקפיצה לרוחק.

### אלוף אולימפי ושיאן עולם
כהכנה למשחקים האולימפיים התאמן קריינזלין באנגליה וזכה באליפות בריטניה בריצת 120 יארד משוכות ובקפיצה לרוחק. באולימפיאדת פריז (1900) זכה קריינזלין ב-4 מדליות זהב: בריצת 60 מטר בתוצאה של 7.0 שניות, לפני ג'ון טוקסברי חברו לנבחרת (7.1 שניות) וסטנלי ראולי מאוסטרליה (7.2 שניות); בריצת 110 מטר משוכות בשיא עולם חדש של 15.4 שניות, לפני ג'ון מקלין (15.5 שניות) ופרדריק מולוני (15.6 שניות) שניהם מארצות הברית (בשלב המוקדמות הוא קבע שיא עולם חדש של 15.6 שניות); בריצת 200 מטר משוכות, בשיא אולימפי חדש של 25.4 שניות לפני נורמן פריצ'רד מהודו (26.6 שניות) וטוקסברי; ובקפיצה לרוחק בשיא אולימפי חדש של 7.185 מטר, 1 ס"מ לפני מאיר פרינסטיין חברו לנבחרת (7.175 מטר, תוצאה אותה קבע במוקדמות ולא השתתף בגמר בגלל שהיא נערכה ביום ראשון) ופטריק ליאיי מבריטניה (6.95 מטר). בינו לבין פרינסטיין היה הסכם לא כתוב שלא להתחרות ביום ראשון, אך קריינזלין בכל זאת התחרה ושיפר את תוצאתו מהמוקדמות ולכן ניצח בתחרות. התנהגותו זו עוררה את כעסו של פרינסטיין שכנראה תקף והכה אותו.

לאחר המשחקים האולימפיים פרש קריינזלין מתחרויות וסיים את לימודיו ברפואת שיניים.

בשנת 1902 החל קריינזלין לעבוד כרופא שיניים ולנהל את איגוד האתלטיקה של מילווקי. בשנת 1906 התמנה למאמן האתלטיקה באקדמיה של מרסרסבורג. בין היתר אימן את רלף קרייג פעמיים אלוף אולימפי בריצות ל-100 ול-200 מטר באולימפיאדת סטוקהולם (1912).

בשנת 1913 חתם על חוזה בסך $50,000 להכין את נבחרת גרמניה באתלטיקה לאולימפיאדת ברלין (1916) אך זו התבטלה עקב מלחמת העולם הראשונה. במלחמה עצמה שירת בצבא ארצות הברית כמאמן כושר. לאחר המלחמה עבד כמאמן ראשי באוניברסיטת פנסילבניה שבה למד עד שלקה בפליאוריטיס ממנה נפטר בשנת 1928 בווילקס בר, פנסילבניה.

## שיאים אישיים
* ריצת 100 מטר: 10.8 שניות (1900)
* ריצת 120 יארד משוכות: 15.2 שניות (1898)
* ריצת 220 יארד משוכות: 23.6 שניות (1898)
* קפיצה לרוחק: 7.43 מטר (1899)

## תארים והישגים
*בסך הכל קבע קריינזלין 3 שיאי עולם בריצות משוכות ו-5 שיאי עולם בקפיצה לרוחק.

## קישורים חיצוניים

* אלווין קריינזלין, באתר של אוניברסיטת פנסילבניה 
* 

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:קופצים לרוחק אמריקאים
קטגוריה:אלופים אולימפיים: קפיצה לרוחק (גברים)
קטגוריה:אלופים אולימפיים: ריצת 110 מטרים משוכות (גברים)
קטגוריה:רצי משוכות אמריקאים
קטגוריה:אתלטים באולימפיאדת פריז (1900)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת ויסקונסין–מדיסון
קטגוריה:בוגרי אוניברסיטת פנסילבניה
קטגוריה:שיאני עולם אמריקאים: אתלטיקה
קטגוריה:מינסוטה: אתלטים
קטגוריה:אמריקאים שנולדו ב-1876
קטגוריה:אמריקאים שנפטרו ב-1928
נמרוד טישמן

**נמרוד טישמן** (נולד ב-12 במאי 1991 ברמת גן) הוא כדורסלן ישראלי. טישמן משחק בעמדת הרכז, וגובהו 1.97 מ'.

## קריירה
טישמן החל לשחק כדורסל כילד בקבוצת הפועל תל אביב, עבר להפועל גבעתיים, ובהמשך שיחק בקבוצות הנערים והנוער של מכבי תל אביב, עמה זכה באליפות המדינה בעונת . בעונת  המשיך לשחק במדי קבוצת הנוער של מכבי, ואף התאמן עם הקבוצה הבוגרת. במקביל, שיחק גם בקבוצת הכדורסל של תיכון עירוני ט'. בסוף העונה עבר לאוניברסיטת פלורידה, ושיחק את עונת 2009/2010 במדי ה"גייטורס" אך לאחר שלא זכה להזדמנויות רבות שב לישראל. בעונת  הצטרף לקבוצת הבת של מכבי תל אביב, הפועל יוקנעם/מגידו מהליגה הלאומית.

בעונת 2011/2012 הצטרף להפועל גלבוע גליל מליגת העל. בשתי עונותיו הראשונות בקבוצה מיעט לשחק, אך בעונת 2013/2014 היה לאחד השחקנים המובילים בה, ואף מונה לקפטן הקבוצה. בהמשך עבר לקבוצות תחתית וביניהן מכבי ראית גת ומכבי אשדוד. בעונת 2018/2019 עבר למכבי ראשון לציון.

טישמן היה חבר בסגל נבחרת הקדטים של ישראל שסיימה במקום ה-11 באליפות אירופה שנערכה בכרתים ב-2007, אך לא זכה לדקות משחק רבות. בשנת 2009 הוביל את נבחרת הנוער באליפות אירופה שנערכה במץ עם ממוצע של 18.3 נקודות למשחק, שדירגו אותו במקום הרביעי באליפות כולה. כן הוביל את הנבחרת במספר החטיפות (2.3 למשחק, שני באליפות כולה) והאסיסטים (2.3 למשחק). טישמן הוסיף גם 4 כדורים חוזרים למשחק. במשחקו הבולט ביותר, מול נבחרת רוסיה, קלע 26 נקודות, כולל סל ניצחון בשניות הסיום. בשנת 2010 שיחק טישמן במדי נבחרת העתודה באליפות אירופה דרג ב' שנערכה באוסטריה. הנבחרת סיימה במקום החמישי וכשלה בניסיונה לשוב לדרג א', וטישמן העמיד ממוצעים נמוכים מבעבר. כן השתתף באליפות אירופה דרג ב' שנערכה בשנת 2011 בסרייבו, בה סיימה הנבחרת במקום ה-11,

החל מעונת 2022/23 חזר לשחק במכבי ראשון לציון בליגה הלאומית. באוגוסט 2023 חתם באליצור "איתו" אשקלון. בדצמבר 2024 שוחרר מאליצור "איתו" אשקלון.

## קישורים חיצוניים

* 
* 

## הערות שוליים

קטגוריה:כדורסלנים ישראלים
קטגוריה:כדורסלני אוניברסיטת פלורידה
קטגוריה:כדורסלני אליצור "איתו" אשקלון
קטגוריה:כדורסלני הפועל גלבוע גליל
קטגוריה:כדורסלני מכבי קריית גת
קטגוריה:כדורסלני מכבי אשדוד
קטגוריה:בוגרי תיכון עירוני ט' (תל אביב)
קטגוריה:כדורסלנים ישראלים בליגת המכללות בארצות הברית
קטגוריה:כדורסלני מכבי ראשון לציון
קטגוריה:כדורסלני הפועל מגידו
קטגוריה:כדורסלני עירוני נס ציונה
קטגוריה:תל אביב-יפו: כדורסלנים
קטגוריה:ישראלים שנולדו ב-1991
מוחמד ע'אנושי

**מוחמד ע'אנושי** (בערבית: **محمد الغنوشي**, תעתיק מדויק: **מחמד אלע'נושי**; נולד ב-18 באוגוסט 1941) הוא ראש ממשלת תוניסיה לשעבר בשנים 1999–2011 וחבר הפרלמנט התוניסאי מטעם מפלגת החוקה הדמוקרטית. בעקבות המהפכה בתוניסיה, מילא ע'אנושי בפועל את מקום נשיא תוניסיה במשך יומיים מ-14 בינואר עד ל-15 בינואר 2011.

ע'אנושי הוא כלכלן. בשנים 1992–1999 היה השר לשיתוף פעולה בינלאומי ולהשקעות חוץ, והיה שותף פעיל בביסוס קשריה של תוניסיה עם האיחוד האירופי ועם קהילת העסקים של צרפת.

משנת 1999 שימש ע'אנושי ראש ממשלת תוניסיה. לאחר שהנשיא זין אל-עאבדין בן עלי נמלט מהמדינה בעקבות מהומות אלימות שפרצו במדינה וקראו להדחתו, הותיר בן עלי את סמכויות השלטון בידי ע'אנושי. יומיים לאחר שהכריז על מינויו לנשיא התמנה יו"ר הפרלמנט התוניסאי, פואד מבזע, לממלא מקום הנשיא.

ב-27 בפברואר 2011 התפטר מתפקידו כראש הממשלה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים תוניסאים
קטגוריה:ראשי ממשלת תוניסיה
קטגוריה:נשיאי תוניסיה
קטגוריה:שרי אוצר
קטגוריה:בוגרי אוניברסיטת תוניס
קטגוריה:ילידי 1941
פרנק ג'רוויס

**פרנק וושינגטון ג'רוויס** (באנגלית: **Frank Washington Jarvis**; 31 באוגוסט 1878 – 2 ביוני 1933) היה אצן אמריקאי, אלוף אולימפי בריצת 100 מטר.

## ביוגרפיה
ג'רוויס נולד בקליפורניה שבפנסילבניה, הוא צאצא ישיר של ג'ורג' וושינגטון. הוא בוגר אוניברסיטת פרינסטון ואחר כך בוגר אוניברסיטת פיטסבורג במשפטים.

באליפות ארצות הברית שנערכה בשנת 1898 זכה ג'רוויס במדליית זהב בריצת 100 יארד. באליפות ה-IC4A (Intercollegiate Association of Amateur Athletes of America) אותה שנה הוא זכה בריצת 440 יארד ובשנת 1890 בריצת 220 יארד.

באולימפיאדת פריז (1900) זכה ג'רוויס במדליית זהב, בריצת 100 מטר בתוצאה של 11.0 שניות, לפני חברו לנבחרת ג'ון טוקסברי (11.1 שניות) וסטנלי רולי מאוסטרליה (11.2 שניות), בשלב המוקדמות הוא השווה את שיא העולם בתוצאה של 10.8 שניות. בנוסף, הוא השתתף בתחרות לקפיצה משולשת, אך סיים רק במקומות 13-7.

לאחר שפרש עבד ג'רוויס כעורך דין.

## שיאים אישיים
* ריצת 100 יארד: 9.8 שניות (1899)
* ריצת 100 מטר: 10.8 שניות (1900)
* ריצת 220 יארד: 22.2 שניות (1900)

## קישורים חיצוניים

קטגוריה:אמריקאים ילידי פנסילבניה
קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אתלטים באולימפיאדת פריז (1900)
קטגוריה:בוגרי אוניברסיטת פרינסטון
קטגוריה:בוגרי אוניברסיטת פיטסבורג
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:פנסילבניה: אתלטים
קטגוריה:אמריקאים שנולדו ב-1878
קטגוריה:אמריקאים שנפטרו ב-1933
סטיב מק'קורי

**סטיב מק'קורי** (באנגלית: **Steve McCurry**; נולד ב-23 באפריל 1950 בפנסילבניה, ארצות הברית) הוא צלם עיתונות אמריקאי. הוא ידוע בעיקר בשל הצילום "הנערה האפגנית", אשר הופיע לראשונה בנשיונל ג'יאוגרפיק ובו מצולמת הנערה האפגנית שרבט גולה.

## עבודתו
מק'קורי, למד במקור קולנוע באוניברסיטה לאחר מכן הסב את לימודיו לתיאטרון. הוא החל את קריירת הצילום שלו במלחמת אפגניסטן. מק'קורי התחפש למקומי והסתיר את המצלמה שלו בבגדיו. הצילומים שלו היו בין הצילומים הראשונים מן המלחמה והתפרסמו בהרחבה. כיסוי המלחמה זיכה אותו במדליית רוברט קאפה לדיווח מצולם מחו"ל.
מק'קורי המשיך לסקר אזורי קרבות בכל העולם, כולל מלחמת איראן–עיראק, מלחמת האזרחים בלבנון, מלחמת המפרץ, קמבודיה, הפיליפינים ואפגניסטן. עבודותיו התפרסמו במגזינים בכל העולם ובמיוחד ב"נשיונל ג'יאוגרפיק". מק'קורי חבר בסוכנות הצילום מגנום מאז 1986

## הכרה
[שמאל|ממוזער|140px|צילומה של [שרבט גולה מ-2002. היא מחזיקה את גיליון נשיונל ג'יאוגרפיק שבו הופיעה תמונתה 17 שנה קודם]]
צילומו המפורסם ביותר של מק'קורי הוא "הנערה האפגנית". תמונה זו הופיעה בשער המגזין נשיונל ג'יאוגרפיק ביוני 1985 ונבחרה מאוחר יותר על ידי המגזין בתור הצילום המפורסם ביותר בהיסטוריה של העיתון. הצילום שימש באופן נרחב גם בפוסטרים, לוחות שנה ובחוברות מידע המחולקות על ידי ארגוני זכויות אדם. זהותה של הנערה האפגנית נותרה לא ידועה יותר מ-15 שנה עד שב-2002, אחרי הכניסה האמריקאית לאפגניסטן, מצאו את האישה, שרבט גולה ואף צילמו אותה שנית.

בשנת 2011 הוא הציג תערוכת יחיד במוזיאון לאמנות עכשווית ברומא. התערוכה עוצבה על ידי פביו נובמברה.

## קישורים חיצוניים

* 

## הערות שוליים

קטגוריה:בוגרי אוניברסיטת המדינה של פנסילבניה
קטגוריה:צלמי עיתונות אמריקאים
קטגוריה:צלמי סוכנות מגנום
קטגוריה:אמריקאים שנולדו ב-1950
מארק פרדקין

**מארק גריגורייביץ' פְרַדְקִין** (ברוסית: **Марк Григорьевич Фрадкин**; 4 במאי 1914 – 4 באפריל 1990) היה מלחין יהודי-סובייטי נודע, שכתב שירים רבים שהתפרסמו במהלך המאה ה-20 והלחין פסקולים לסרטים.

## קורות חיים
מארק פרדקין נולד בויטבסק לזוג רופאים, גריגורי קונסטנטינוביץ' פרדקין ויבגניה מירונובנה שאגאלובה. אביו נהרג במהלך מלחמת האזרחים ברוסיה. לאחר סיום בית הספר התיכון התקבל ללימודים בבית הספר לטכנאים העירוני. הוא עבד כמה שנים במפעל וב-1934 נסע ללנינגרד, שם למד הלחנה. לאחר חזרה למינסק למד בקונסרבטוריון; הפרופסור ניקולאי אלאדוב היה למורהו. ב-1938-1939 עבר בתיאטרון העירוני. בשנת 1939 גויס לצבא. בתקופת מלחמת העולם השנייה היה המנצח של תזמורת צבאית, אז גם החלה השותפות שלו עם המשורר יבגני דולמאטובסקי. ב-1944 היה חבר באיגוד המלחינים הסובייטי ועבר למוסקבה.

מארק פרדקין כתב שירים עבור למעלה מ-50 סרטי קולנוע. השירים שלו זכו לפופולריות רבה ובוצעו על ידי לב לשצ'נקו, אדיתה פייכה, ליודמילה זיקינה, ולנטינה טולקונובה וזמרים ידועים נוספים. אחד משיריו המפורסמים הוא "זורם נהר הוולגה" שבוצע במשך שנים רבות על ידי הזמרת ליודמילה זיקינה. הוא זכה בפרסים רבים, בהם פרס המדינה הסובייטי בשנת 1979 ותואר אמן העם של ברית המועצות ב-1985.

באפריל 1990 הלך לעולמו במוסקבה והוטמן בבית העלמין נובודוויצ'יה.

## קישורים חיצוניים

* קורות חיים 
* קורות חיים כולל ביצועי שיריו
* 

## הערות שוליים

קטגוריה:מלחינים יהודים סובייטים
קטגוריה:מלחיני קולנוע יהודים
קטגוריה:מלחיני קולנוע רוסים
קטגוריה:מלחינים יהודים בלארוסים
קטגוריה:מלחינים יהודים רוסים
קטגוריה:מוזיקאים יהודים בלארוסים
קטגוריה:אמני העם של ברית המועצות
קטגוריה:מעוטרי הכוכב האדום
קטגוריה:מעוטרי עיטור המלחמה הפטריוטית הגדולה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1914
קטגוריה:סובייטים שנפטרו ב-1990
מכתב איינשטיין-סילארד

**מכתב איינשטיין-סילארד** הוא מכתב שנשלח על ידי הפיזיקאים אלברט איינשטיין ולאו סילארד לנשיא ארצות הברית פרנקלין דלאנו רוזוולט ב־2 באוגוסט 1939. המכתב, שנכתב ברובו על ידי סילארד תוך התייעצות עם ידידיו הפיזיקאים ההונגרים אדוארד טלר ויוג'ין ויגנר, המליץ בפני הנשיא על פיתוח פצצת ביקוע גרעיני על ידי ארצות הברית, ופתח שרשרת אירועים שהביאה בסופו של דבר לפרויקט מנהטן, ולהטלת פצצות האטום על הירושימה ועל נגסאקי.

## רקע
ממוזער|שמאל|400px|המכתב
במהלך שנות השלושים של המאה ה-20, ובייחוד לקראת סוף העשור, היגרו פיזיקאים רבים מאירופה לארצות הברית. בין פיזיקאים אלו היו גם סילארד, טלר וויגנר. סילארד, שחזה את אפקט תגובת השרשרת עוד לפני שאוטו האן וליזה מייטנר הוכיחו בניסוי שתגובה כזו אפשרית, דאג מאוד מהאפשרות שגרמניה הנאצית תפתח נשק ביקוע, ושוחח על כך עם טלר וויגנר. חששותיהם עוד התגברו כשגרמניה, פולין והונגריה חילקו ביניהם את צ'כוסלובקיה, משום שרוב מרבצי האורניום שהיו ידועים באותו הזמן באירופה נמצאו בארץ זו.

השלושה החליטו לנסח מכתב לנשיא ארצות הברית להזהיר מפני סכנה זו, וכן כדי להמליץ שארצות הברית תפתח בתוכנית לפיתוח נשק ביקוע בעצמה. כיוון ששלושתם היו מהגרים חדשים, ולמרות היותם פיזיקאים חשובים, הם לא היו ידועים מחוץ לחוגי האקדמיה. הם העלו לפיכך את הרעיון שהמכתב ישלח על ידי המדען והפיזיקאי הידוע ביותר בעולם, אלברט איינשטיין, וכך יזכה לסיכוי טוב יותר להגיע לידי הנשיא. סילארד, שהיה תלמידו של איינשטיין בשנות העשרים (הם אף רשמו פטנט ביחד) כתב את המכתב, ונסע לאוניברסיטת פרינסטון לדבר עם איינשטיין. הוא הציג לפני איינשטיין את כל המידע שהיה בידיו בנוגע למצב חקר הגרעין באירופה, וכן את חששותיו לגבי מרבצי האורניום בצ'כוסלובקיה, ואיינשטיין השתכנע לחתום על המכתב.

## תוכן המכתב
### ארבע הפסקאות המרכזיות במכתב

## מסירת המכתב והקמת הוועדה המייעצת לאורניום
ממוזער|שמאל|250px|מכתב התשובה של רוזוולט לאיינשטיין
איינשטיין חתם על המכתב ב־2 באוגוסט וזה נמסר לכלכלן  כדי שימסור אותו לרוזוולט. המסירה התעכבה משום שרוזוולט היה עסוק עם תוצאות פלישתה של גרמניה הנאצית לפולין. המכתב נמסר לרוזוולט ב־11 באוקטובר, ולאחר שרוזוולט שמע מזקס את תמצית המכתב, הקים את . הוועדה בראשות , ראש מכון התקנים הלאומי, התכנסה ב־12 באוקטובר, והוקצב סכום של 6000 דולר לצורך ניסויים בנייטרונים על ידי פרמי באוניברסיטת שיקגו.

## הצעדים הבאים
הוועדה המייעצת לאורניום לא קידמה במרץ את נושא פיתוח הנשק, ושני ארגונים אחרים המשיכו במשימה: "הוועדה הלאומית למחקר ביטחוני" ו"המשרד למחקר ופיתוח מדעי", עד שב-1942 חקר תגובת השרשרת עבר ל-Manhattan Engineering District - MED, שם הקוד של פרויקט מנהטן.

איינשטיין עצמו לא השתתף בחקר הגרעין, ולדברי לינוס פאולינג התחרט על שהסכים לחתום על המכתב, בגלל השימוש שנעשה בפצצת האטום כנגד אוכלוסייה אזרחית. איינשטיין הצדיק את חתימתו בכך שהסכנה שגרמניה הנאצית תגיע ראשונה לפצצה גרעינית עולה בהרבה על הנזק שנגרם.

## ראו גם
* פרויקט מנהטן
## לקריאה נוספת
* המכתב בשלמותו
* 

## קישורים חיצוניים

## הערות שוליים

איינשטיין-סילארד
קטגוריה:תוכנית הגרעין של ארצות הברית
קטגוריה:פרויקט מנהטן
קטגוריה:1939 בארצות הברית
קטגוריה:אלברט איינשטיין
מפומלנגה

**מפומלנגה** () היא אחת מתשע פרובינציות דרום אפריקה. 

העיר הגדולה ביותר ועיר בירה של  מפולנגה היא נלספרייט.

הפרובינציה שוכנת בצפון מזרחה של דרום אפריקה, וגובלת מצפון בלימפופו, ממזרח במדינות מוזמביק ואסוואטיני, מדרום בקוואזולו-נטאל וממערב במדינה החופשית וחאוטנג.

## גאוגרפיה

רכס הרי דראקנסברג מחלק את המחוז לחלק ההררי (עליון) והמישורי (תחתון). גובהו של הרכס יכול להגיע לכ-2000 מטרים. לאור השטח הררי והנהרות הרבים, נוצרו מפלים רבים לרבות מק-מק ומפל לון קריק.

הפארק הלאומי קרוגר נמצא בחלקו בתחום המחוז.

## היסטוריה

## דמוגרפיה

### התפלגות גזעית

### התפלגות לשונית

### פריסת אוכלוסין

## חלוקה מנהלית

## ראו גם
* טרנסוואל (פרובינציה)

## קישורים חיצוניים

* 

* אתר רשות התיירות של מפומלנגה
* 

## הערות שוליים

*
קטגוריה:דרום אפריקה: פרובינציות
בנפיקיום

**בנפיקיום** (בלטינית: **beneficum**, bene משמעו טוב, ficum, מ-factum, משמעו מעשה, כלומר מעשה טוב) היה מענק שניתן בראשית ימי הביניים עבור שירותים (בין אם כבר ניתנו ובין אם היו צפויים להתקבל) במערכת היחסים שבין אדון (סניור) לבין כפוף לו. בנפיקיום במובנו המקובל הוא הענקת קרקע לאדם שיהיה בעל חזקה וזיקת הנאה בה, בחינם או בתנאים נוחים, הודות לטוב ליבו של המעניק, בתנאים שיאפשרו למחזיק הקרקע ליהנות מפירותיה.

בתקופה מאוחרת יותר הפך הבנפיקיום לאחד משלושת מרכיבי הפיאודליזם יחד עם וסאליות, ואימוניטס (חסינות).

עבור מתן שירותים, בעיקר עבור שירותים צבאיים שכבר ניתנו או עבור שירותים שמעניק הבנפיקיום ציפה לקבל בעתיד. היה נהוג בחברה הטרום-פיאודלית לתת מתנה. מאחר שהכלכלה המוניטרית הרומית התנוונה ולא היה כמעט שימוש בכסף, לא היה טעם במתן תשורה כספית. לכן נתנו מתנות מוחשיות, לעיתים מתנה בעלת ערך נמוך יחסית כמו סוס או כלי נשק ולעיתים מתנה בעלת ערך גבוה יותר כמו תכשיט יקר ערך ובעיקר חלקת אדמה (נחלה חקלאית). כל עוד היו כיבושים היה אפשר להעניק ללוחמים ובעיקר למפקדים חלקות אדמה מתוך הנחלות שנכבשו. חלקות אלו היו ניתנות לעיתים בבעלות מלאה (proprietas) אולם לרוב ניתנו כחזקה (פרקריה). המקבל קיבל את זכות השימוש בנכס בלבד. הבעלות נשארה, לפחות באופן תאורטי, בידי הנותן והאדמה הייתה אמורה לחזור לבעליה עם מות המקבל או מות הנותן. פרקריה הייתה יכולה להיות אחוזה (וילה או לטיפונדיה) אחת, או מספר אחוזות. הפרקריסט (מקבל הפרקריה) קיבל את זכות ההנאה מפירות הקרקע שקיבל. וזאת תמורת דמי חכירה סמליים או ללא דמי חכירה כלל.

הענקת אדמות לצורך עיבודן היה מנהג נפוץ עוד מהתקופה הרומית. אדמות אלו הוענקו בתנאי ius in re aliena – זכות על דבר ששייך לאדם אחר, וכללו חלק מהנחלה שניתן לאיכר בן-חורין לצורך עיבודו. את החלקות הללו שכונו מנסוס עיבד האיכר בעצמו ובתמורה לתשלום משמעותי. לעומת עול התשלומים שהוטל על מחזיקי המנסי, היו מענקי אדמות שניתנו בתנאים קלים. ומכאן הביטוי בנפיקיום. למשל כאשר ניתנה אדמה לאדם לשם ניצולה לתועלתו הוא (per nostro profito).

לנותן הבנפיקיום היו יכולות להיות סיבות אחרות מאשר הרצון לתגמל שירות, בהן:
*מתן נחלה לאדם עודד עיבוד קרקע שהייתה אדמת בור
*מתן נחלה במקום אחר כפיצוי על נטילת אחוזה מהכנסייה או האדם (אחוזה שהוענקה לאדם שלישי), במקרה כזה בדרך כלל הוענק שטח אדמה גדול יותר מהשטח שנלקח
*רכישת רצון טוב של מקבל הנחלה
*הונור (בלטינית : honor, honoris) היו קרקעות שהוענקו כבנפיקיום לשם מילוי תפקיד ממלכתי, כלומר על מנת שלממלא התפקיד תהיינה הכנסות שבעזרתן יוכל להתמסר לביצוע התפקיד. במהלך הזמן הפך הונור לסטטוס של מחזיק נכס, בין אם היה בעל תפקיד ממלכתי ובין אם לא היה כזה.

האיחוד של הבנפיקיום והווסאליות חל בתקופה הקרולינגית., כלומר במאה ה-10. איחוד זה הוא התחלת הפיאודליזם. תקופה בה המעמד הצבאי המקצועי תופס את השלבים העליונים במדרג החברתי, נוצרה מערכת בעלות וחזקה על קרקע המותאמת למיקומו של מחזיק הקרקע במדרג החברתי. מסגרת הסמכות הפוליטית של המדינה התפרקה ואנשים בדרגות שונות עשו שימוש בסמכויות שבעבר היו מוקנות למדינה.

## ראו גם
*פייף

## הערות שוליים

קטגוריה:פיאודליזם
קטגוריה:חוק ומשפט
שמואל רשף

**שמואל רשף** (24 בדצמבר 1946 – 16 בדצמבר 2010) היה קצין תותחנים ראשי ה-13 בצה"ל ואיש עסקים ישראלי.

## ביוגרפיה
רשף (במקור - פישר) נולד בסאטמר שבטרנסילבניה ועלה לישראל בשנת 1959. הוא היה בין בוגרי המחזור הראשון של ישיבת בני עקיבא בנתניה.

רשף התגייס לצה"ל ב-1965 במסגרת העתודה האקדמית והצטרף לחיל התותחנים, בו מילא שורה ארוכה של תפקידים. ב-1968 סיים קורס קציני חת"ם ושימש קצין הדרכה בפיקוד הצפון. במלחמת ההתשה שימש כמפקד סוללה וקצין מבצעים בגדוד 334, בשנים אלו השתתף בפשיטות בלבנון, ירי ארטילרי לאזור אירביד שבירדן ולחימה בחזית המצרית. ב-1971 השתלם בקורס מדידות מתקדם בצבא ארצות הברית. לאחר מכן שימש מפקד בקורס יסוד וסגן מפקד הקורס בבה"ד 9, ב-1973 שימש קצין אג"ם של אגד ארטילרי 7030. שבועות ספורים לפני מלחמת יום הכיפורים מונה לסגן מפקד גדוד 334, במהלך המלחמה השתתף בקרבות הבלימה והתקפת הנגד הישראלית ברמת הגולן ובמבצע קינוח. לאחר המלחמה שימש קצין אג"ם במפקדת התותחנים של פיקוד הצפון ולמד בבית הספר לפיקוד ומטה. בשנים 1978-1976 פיקד על גדוד 334, לרבות במבצע ליטני במהלכו שימש מפקד הסיוע של חטיבת גולני ולאחר מכן מפקד הסיוע של עוצבת הגליל שזה עתה הוקמה. ב-1978 שימש כמפקד קורס קציני תותחנים ויצא ללימודים בצבא ארצות הברית. ב-1980 מונה למפקד בית הספר לתותחנות ושימש מפקד אגד מילואים 425, לאחר מכן שירת כמפקד התותחנים בפיקוד הצפון (1982-1984).

רשף למד במכללה לביטחון לאומי. לאחר כהונה כראש מחלקת תורת הלחימה במחלקת ההדרכה במטה הכללי התמנה לתפקיד קצין תותחנים ראשי (1986-1989), בדרגת תת-אלוף.

לאחר סיום שירותו הצבאי עבד רשף ברפא"ל. בהמשך ניהל את מפעל "שיש תבור" ומפעל נוסף ולאחר מכן פנה לעסקים פרטיים.

רשף היה בין מקימי בית התותחן בזכרון יעקב ושימש כיושב-ראש עמותת "יד לתותחנים".

שמואל רשף נפטר בחודש ב-16 בדצמבר 2010, והובא למנוחות בבית העלמין של קיסריה בה התגורר.

## חיים אישיים
רשף היה נשוי ואב לבן ולבת. בנו אביב משרת בצה"ל בדרגת אלוף-משנה.

## קישורים חיצוניים
* שמואל רשף, באתר בית התותחן
* 
* 

## הערות שוליים

קטגוריה:תתי-אלופים בצה"ל
קטגוריה:קציני תותחנים ראשיים
קטגוריה:אנשי עסקים ישראלים
קטגוריה:מפקדי בית הספר לתותחנות שדה
קטגוריה:מפקדי עוצבת אדירים
קטגוריה:מפקדי גדודים בחטיבה 282
קטגוריה:בוגרי העתודה האקדמית
קטגוריה:בוגרי המכללה לביטחון לאומי
קטגוריה:מפקדי תותחנים פיקוד הצפון
קטגוריה:בוגרי ישיבת בני עקיבא נתניה
קטגוריה:חיילי חיל התותחנים במלחמת יום הכיפורים
קטגוריה:ישראלים ילידי רומניה
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:ישראלים שנולדו ב-1946
קטגוריה:ישראלים שנפטרו ב-2010
סנגל במשחקים האולימפיים

**[[סנגל]]** משתתפת ב**[[המשחקים האולימפיים|משחקים האולימפיים]]** מאז אולימפיאדת טוקיו (1964), ולצד חוף השנהב הייתה היחידה ממדינות אפריקה שלא החרימה את אולימפיאדת מונטריאול (1976).

באולימפיאדות הראשונות בהן השתתפה סנגל, לא הגיעו ספורטאיה להישגים מרשימים. הספורטאי הסנגלי הראשון (והיחיד עד כה) שזכה במדליה אולימפית היה האתלט אמאדו דיה בה, שזכה במדליית הכסף בריצת 400 מטר משוכות באולימפיאדת סיאול (1988). באולימפיאדת אטלנטה (1996) בלטה נבחרת השליחים ל-400X4 מטרים, שסיימה במקום הרביעי. היא לא הצליחה לשחזר את הישגה באולימפיאדת סידני (2000), וסיימה רק במקום ה-13. באותם משחקים הגיעה איימי מבאקה תיאם למקום ה-12 בריצת 400 מטר, ולהישג דומה הגיעה אטו בינטו פול באולימפיאדת אתונה (2004). באולימפיאדת בייג'ינג (2008) בלט נדיס באבה באג'י, שסיים במקום השישי בקפיצה לרוחק. באולימפיאדת לונדון (2012) סיימה המתאבקת איזבל סמבו במקום החמישי. נבחרת הכדורגל העפילה לשלב רבע הגמר, והודחה בידי נבחרת מקסיקו בהארכה. מוסא קונאטה כבש חמישה שערים לזכות הנבחרת, והיה סגן מלך השערים של הטורניר. גם באולימפיאדת ריו דה ז'ניירו (2016) נזקף ההישג הטוב ביותר במשלחת למתאבקת איזבל סמבו, שסיימה במקום השמיני.

נבחרת הכדורסל הסנגלית השתתפה במשחקים מספר פעמים בין 1968 ל-1980, וכן באולימפיאדת סידני, אך בכולם סיימה במקום האחרון ללא ניצחון, פרט לאולימפיאדת מוסקבה (1980), בה סיימה במקום ה-11, בזכות ניצחון בודד על נבחרת הודו.

מאז אולימפיאדת סרייבו (1984) משתתפת סנגל לסירוגין גם באולימפיאדות החורף, בהן ייצגו אותה במצטבר 3 ספורטאים, שהשתתפותם במשחקים הייתה סמלית בלבד.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* סנגל במשחקים הפאראלימפיים
* סנגל במשחקים האולימפיים לנוער

## קישורים חיצוניים

## הערות שוליים

קטגוריה:סנגל: ספורט
קטגוריה:מדינות במשחקים האולימפיים
ריבוי מי שפיר

**ריבוי מי שפיר** (באנגלית: **Polyhidramnions**) הוא מונח רפואי הבא לתאר מצב בו קיים עודף במי שפיר בשק השפיר ברחם במהלך ההריון.

שכיחות המקרים בהם יש ריבוי מי שפיר עומדת על כ-1%-2% מכלל ההריונות. ריבוי מי שפיר מוגדר כמצב בו מדד מי השפיר (Amniotic Fluid Index או AFI) הוא מעל 24–25 ס"מ.

הסיבוכים המיילדותיים הקשורים בריבוי מי שפיר כוללים לידה מוקדמת, סיכון מוגבר להיפרדות שליה ו-Prolapse של חבל הטבור באופן שבו לעובר נגרמת טכיקרדיה ומצוקה עוברית. ריבוי מי שפיר קשור גם ביותר מצגי עכוז ובסיבוכים שונים במהלך הלידה. גם לאחר הלידה קיים סיכון מוגבר יותר לדימום במשכב הלידה (Post-partum hemmorhage) - הרחם, שהיה עד מועד הלידה מורחב מאוד, מתקשה להתכווץ.

## סיבות לריבוי מי שפיר
בכשני שלישים מהמקרים, לא ידועה הסיבה לריבוי מי שפיר, כאשר בשאר המקרים הסיבות יכולות לכלול בין השאר:
* סוכרת - סיבה שכיחה יחסית לריבוי מי שפיר. הפתוגנזה אינה ברורה לגמרי- ככל הנראה, בשל ההיפרגליקמיה של העובר, יש דיורזה אוסמוטית. לא לכל הנשים עם סוכרת הריונית יהיה ריבוי מי שפיר, ובפרט אם היא מאוזנת. ריבוי מי השפיר לרוב יהיה קיים בנוכחות של עובר מאקרוזומי.
* מומים עובריים של מערכת העיכול - הפתוגנזה היא עובר שאינו בולע מספיק כתוצאה ממומים שונים במהלך מערכת העיכול, כגון אטרזיה של הוושט, אטרזיה של התריסריון.
* הפרעה בהפרשת הורמון נוגד השתנה.
* אי התאמת גורם RH (האם RH שלילי, והעובר RH חיובי, ונוצר מצב של הידרופס פטאליס).
* תסמונות כרומוזומליות שונות כגון תסמונת דאון.
* זיהום תוך רחמי.
* כוריואנגיומה של השליה.

## טיפול
טיפול בריבוי מי שפיר נעשה רק במצבים בהם ה-AFI גבוה מ-25 ס"מ. כאשר יש לידה, בנוכחות ריבוי מי שפיר, יש לפקוע את מי השפיר באמצעות מחט וכך להגיע לפקיעה מבוקרת. זאת כדי להימנע ממצב בו המים יורדים במהירות ונוצר Prolpase של חבל הטבור.

במקרים קשים של ריבוי מי שפיר אין טיפול יעיל, ניתן להוריד את הלחץ הבטני על ידי ניקוז מי שפיר, אולם אין טיפול תרופתי מתאים.

## ראו גם
*מיעוט מי שפיר

## קישורים חיצוניים

* 

קטגוריה:היריון ולידה
איירין אדלר

**איירין אדלר** (באנגלית: **Irene Adler**) היא דמות בדיונית המופיעה במספר סיפורים קצרים מאת ארתור קונאן דויל וגיבורם הוא שרלוק הולמס.

## הופעות בסיפורי שרלוק הולמס
דמותה של איירין אדלר מופיעה במספר סיפורים קצרים שגיבורם הוא הולמס: "עניין של זהות", "שערורייה בבוהמיה" ו"חמשת חרצני התפוז" שפורסמו ב-1891 ונכללו בקובץ הסיפורים "הרפתקאות שרלוק הולמס", וכן הסיפור "הקידה האחרונה" שנכלל בקובץ הסיפורים בשם זה.
עם זאת, המידע הרב ביותר בנוגע לאדלר מופיע בסיפור "שערורייה בבוהמיה". 

ב"חמשת חרצני התפוז" התייחסותו של הולמס לאדלר מוטלת בספק. "כבר הובסתי ארבע פעמים - שלוש פעמים בידי גברים ופעם בידי אישה." ייתכן כי מדובר באדלר, אך מבחינה כרונולוגית הסיפור "חמשת חרצני התפוז" מתרחש לפני "שערורייה בבוהמיה", אף על פי שהתפרסם מאוחר יותר. אולם, אותרו מספר טעויות כרונולוגיות שביצע קונאן דויל בסיפוריו, וכן ד"ר ווטסון, עוזרו הנאמן של הולמס, מציין בסיפור "עניין של זהות" כי אדלר היא האדם היחיד שידוע לו כי הביס אי פעם את הולמס.

## ביוגרפיה
לפי הסיפור "שערורייה בבוהמיה", איירין אדלר נולדה בניו ג'רזי שבארצות הברית בשנת 1858. היא ניהלה קריירה כזמרת במספר בתי אופרה מפורסמים ברחבי אירופה. בשנות העשרים המאוחרות לחייה פרשה ועברה להתגורר בלונדון.

אדלר ניהלה רומן עם וילהלם גוטסרייך פון אורמשטיין, הדוכס הגדול של קסל-פלשטיין ומלך בוהמיה. במהלך "שערורייה בבוהמיה" היא מתחתנת עם אדם בשם מר גודפרי נורטון, כשהולמס משמש להם כעד. בסיפור זה מצליחה אדלר להערים על הולמס, ובכך מובילה ליחס מיוחד כלפיה מצדו.

כיוון שד"ר ווטסון מתאר אותה כ"איירין אדלר המנוחה", ניתן להסיק כי נפטרה על אף שנסיבות מותה אינן מצוינות.

## מערכת יחסים עם שרלוק הולמס
פתיחת הסיפור "שערורייה בבוהמיה" מעידה על יחס מיוחד של שרלוק הולמס כלפי איירין אדלר:

:

את הזיכרון מחיה תצלום של אדלר, שהותירה אחריה כשנמלטה מהולמס ומהמלך עם בעלה הטרי, במהלך הסיפור "שערורייה בבוהמיה". הולמס מבקש ומקבל תצלום זה כשכרו על החקירה שביצע. מדבריו של ווטסון, ניתן להסיק כי הולמס ייחס לתצלום זה ערך רב: "[...] ותמיד בדברו על איירין אדלר, או כשהוא מזכיר את תצלומה, הוא מעניק לה את תואר הכבוד **ה**אישה."
במדיות אחרות פעמים רבות יוצרים קשר רומנטי בין איירין לשרלוק בגלל יחסו המיוחד אליה, למרות שכאמור, קונאן דויל שולל זאת בפירוש.

## במדיות אחרות
דמותה של איירין הופיעה כמעט בכל העיבודים של סיפורי הולמס, כמו בסרט מ-2009, שרלוק הולמס, ובהמשכו, שרלוק הולמס: משחק הצללים, וכן בסדרה של ה-BBC "שרלוק". 

בסדרת הטלוויזיה "אלמנטרי" איירין אדלר מוזכרת כבת זוגו של שרלוק אשר מוריארטי רצח, דבר שהוביל את שרלוק לשימוש בסמים. אך בסוף העונה הראשונה גילו שרלוק הולמס וג'ואן ווטסון את זהותה האמיתית של איירין אדלר, הלוא היא מוריארטי. 

כמו כן הוזכרה דמותה בסדרת הטלוויזיה "האוס", הידועה במקבילות הרבות לסדרת הספרים שרלוק הולמס.

## קישורים חיצוניים

## הערות שוליים

קטגוריה:שרלוק הולמס: דמויות
קטגוריה:זמרים בדיוניים
להתלבש עם שש

ממוזער|לוגו הרצועה בשנותיה המוקדמות
ממוזער|לוגו הרצועה בשנותיה המאוחרות
**להתלבש עם שש** הייתה רצועת הבוקר של ערוץ הילדים בין השנים 1991–1996. הרצועה שודרה בין השעות 06:30–07:30 (בחופשים ובשבתות עד שעה מאוחרת יותר).

את התוכנית הנחו בין השנים 1991–1993 עודד מנשה, גיליה שטרן ואורית ירון. בשנת 1993 הנחתה את הרצועה שלומית ארנון. בשנת 1994 שונה שם התוכנית ל"ארוחת בוקר" למשך הקיץ בלבד. בשנת 1996, הנחתה את הרצועה מיכל ינאי כששם הייתה תפאורה שהוצגה כמטבח הבית של מיכל ובנוסף היא גלמה ילד ששימש בתור קריין בטלוויזיה ששידרה בשחור-לבן.

ברצועה זו שודרו בעיקר סדרות מצוירות מדובבות לגיל הרך, ביניהן האנה ברברה, וודי הנקר, סופרבן, סיפורי גדל-יער, הזיפתונים, עלילות תיאודור החמור, הצ'יפמאנקס, דביבוני היער הירוק ולוני טונס.

ישנה גם רצועת ערב הנקראת "שש בפיג'מה" אותה הנחו לסירוגין מנחי "להתלבש עם שש".

## קישורים חיצוניים

קטגוריה:ערוץ הילדים: תוכניות וסדרות
קטגוריה:רצועות שידור בטלוויזיה בישראל
זומבה

שמאל|ממוזער|250px|זומבה
**זוּמבה** הוא סימן מסחר של חברת Zumba Fitness LLC, לשיטת אימון גופני אירובי באמצעות ריקוד שפותחה על ידי הכוראוגרף אלברטו פרס בקולומביה בשנות ה-90. השיטה מבוססת על שילוב תנועות ריקוד המושפעות מסגנונות שונים לצלילי מוזיקה לטינית, מערבית ומזרחית, במטרה להפוך את האימון הגופני למהנה.

השיטה נקראה במקור "רומבהסייז". לאחר שפרס היגר למיאמי שבארצות הברית, הוא הקים, ביחד עם אלברטו פרלמן ואלברטו אגיון, את החברה Zumba Fitness LLC שנועדה להפיץ את השיטה החדשה תחת המותג "זומבה". מטה החברה נמצא בהוליווד שבפלורידה.

בשלהי 2010 הועברו שיעורי זומבה בכ-90,000 מרכזי כושר בכ-110 מדינות, והשתתפו בהם יותר מ-10 מיליון אנשים.

## קישורים חיצוניים

* 

* 
* אמיתי גזית על זומבה בנענע 10

## הערות שוליים

קטגוריה:מחול
ארדיפיתקוס

**ארדיפיתקוס** (שם מדעי: *Ardipithecus*, "ארדי" מעפרית = "אדמה", "פיתקוס"  מיוונית = קוף אדם) הוא סוג נכחד של הומינין שהתקיים במזרח אפריקה בסוף תקופת המיוקן ותחילת הפליוקן, לפני כ־6 עד 4 מיליוני שנה.

הסוג ארדיפיתקוס הוגדר לראשונה ב־1995 על ידי הפלאואנתרופולוג האמריקני טים וייט ועמיתים, וכיום הוא כולל שני מינים ידועים: ארדיפיתקוס רמידוס, המוכר טוב יחסית מן השלד המאובן הידוע בכינוי הפופולרי "ארדי" ומאובנים נוספים, וארדיפיתקוס קדבה, הידוע כיום משיניים מאובנות בלבד. להצעת וייט ועמיתיו הסוג כולל גם שני מינים נכחדים נוספים מאפריקה של סוף המיוקן, אשר מגליהם סיווגו אותם לסוגים אחרים: סהלאנתרופוס צ'אדנסיס ואורורין טוגננסיס. לפי השערה מקובלת כיום בחקר האבולוציה של האדם הסוג ארדיפיתקוס הוא השורש של השושלת ההומינינית - הוא קרוב מאוד לאב הקדמון המשותף של האדם והשימפנזה, והוא האב הקדמון של הסוג אוסטרלופיתקוס, ודרכו של הסוג פראנתרופוס והסוג אדם. מיני ארדיפיתקוס היו ככל הנראה שוכני יער, ובדומה לקופי-אדם נכחדים אחרים מתקופת המיוקן היו מותאמים לטיפוס על עצים, אבל מבנה השלד והגולגולת שלהם כבר מראה התאמות ראשונות להליכה זקופה על שתיים. תכונות הומיניניות נוספות שאפיינו אותם הן פנים קטנות ופחות בולטות קדימה מפניהם של קופי-אדם, ושיניים קטנות יותר (בעיקר הניבים המשמשים ללחימה) המכוסות זגוגית שן עבה יותר.

## קישורים חיצוניים

קטגוריה:בעלי חיים שתוארו ב-1995
קטגוריה:טקסונים שתוארו בידי טים וייט
קטגוריה:מינים שנכחדו: הומינידים
קטגוריה:הומיניניים
קטגוריה:מאובני טקסונים שתוארו ב-1995
ארדיפיתקוס קדבה

**ארדיפיתקוס קדבה** (שם מדעי: *Ardipithecus kadabba*, "ארדי" מעפרית = "אדמה", "פיתקוס"  מיוונית = קוף אדם, "קדבה" מעפרית = "אב קדמון") הוא מין נכחד של הומינין מן הסוג ארדיפיתקוס, שחי במזרח אפריקה בתקופת המיוקן, לפני כ- 5.2 עד 5.8 מיליון שנה.

## גילוי
המין מוכר רק ממאובנים חלקיים מאוד, בעיקר שיניים שהתגלו בחמישה אתרים שונים באתיופיה החל משנת 1997, על ידי צוות פרויקט האוואש התיכון בראשות הפלאואנתרופולוג האתיופי יוהאנס היילה סלאסי והפלאואנתרופולוג האמריקני טים וייט. הממצאים סווגו בתחילה כתת-מין קדבה של ארדיפיתקוס רמידוס, אך ב- 2002 הופרדו למין משלהם עקב הבדלים במאפיינים מורופולוגים של השיניים, הדומים יותר למאפיינים של שיני קופי-אדם. מעט מאוד ידוע על מין זה, אך משערים שהוא קרוב לאב הקדמון המשותף של האדם והשימפנזה, הן משום שהתארוך שלו קרוב מאוד לתארוך זמן הפיצול בין גנום האדם וגנום השימפנזה בשיטות שעון מולקולרי, והן בשל דמיונו הרב למין רמידוס המוכר יותר. ייתכן גם שמין זה קרוב מאוד למאובני אורורין טוגננסיס מקניה וסהלאנתרופוס צ'אדנסיס מצ'אד.

## קישורים חיצוניים

קטגוריה:בעלי חיים שתוארו ב-2001
קטגוריה:טקסונים שתוארו בידי יוהאנס היילה סלאסי
קטגוריה:מינים שנכחדו: הומינידים
קטגוריה:הומיניניים
קטגוריה:מאובני טקסונים שתוארו ב-2001
קטגוריה:אתיופיה: מאובנים
סמואל דלמברט

**סמואל דלמברט** (באנגלית: **Samuel Dalembert**; נולד ב-10 במאי 1981) הוא כדורסלן קנדי יליד האיטי המשחק בעמדת הסנטר.

## ביוגרפיה
דלמברט נולד בעיר פורט או פרינס שבהאיטי וכשהיה בן 14 עבר להתגורר במונטריאול שבקנדה. במונטריאול, הוא החל לשחק כדורסל ולאחר מכן שיחק בקבוצת הכדורסל של אוניברסיטת סיטון הול בניו ג'רזי. בשנת 2001 נרשם לדראפט ה-NBA ונבחר במקום ה-26 על ידי פילדלפיה 76'. דלמברט שיחק בפילדלפיה עד לשנת 2010 ובשנה זו הועבר בטרייד לסקרמנטו קינגס תמורת אנדרס נוצ'יוני וספנסר האווס. 

בשנת 2007 דלמברט קיבל אזרחות קנדית ומאז הוא יכול לשחק במדי נבחרת קנדה בכדורסל.

## פעילות הומניטרית
דלמברט הקים קרן על שמו בשנת 2007 והיא פועלת בשיתוף יוניצ"ף כדי לתרום מזון לילדים בהאיטי ולהקים בית ספר ומתקן אימונים בהאיטי שייקראו "אקדמיית דלמברט". לאחר רעידת האדמה שהתרחשה בהאיטי ב-2010, תרם דלמברט מאה אלף דולר למולדתו. הוא גם נסע להאיטי על מנת לסייע במאמצי השיקום והמשיך להיות מעורב בגיוס תרומות למען נפגעי האסון. בזכות פעילות זו, זכה דלמברט בפרס האזרחות על שם וולטר קנדי לשנת 2010.

## קישורים חיצוניים

* דף השחקן באתר ה-NBA
* דף השחקן באתר ESPN
* דיווח על זכייתו בפרס וולטר קנדי, 19.4.2010, באתר ה-NBA

קטגוריה:כדורסלני סקרמנטו קינגס
קטגוריה:כדורסלני פילדלפיה 76'
קטגוריה:כדורסלנים קנדים
קטגוריה:כדורסלני יוסטון רוקטס
קטגוריה:כדורסלני מילווקי באקס
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני אוניברסיטת סיטון הול
קטגוריה:כדורסלני שאנשי ברייב דראגונס
קטגוריה:קנדים ממוצא האיטי
קטגוריה:בחירות דראפט של פילדלפיה 76'
קטגוריה:סנטרים (כדורסל)
קטגוריה:קנדים שנולדו ב-1981
גמביה במשחקים האולימפיים

**[[גמביה]]** משתתפת ב**[[המשחקים האולימפיים|משחקים האולימפיים]]** מאז אולימפיאדת לוס אנג'לס (1984). היא מעולם לא השתתפה באולימפיאדת חורף.

לאורך השנים היו הישגיהם של הספורטאים הגמבים שהשתתפו במשחקים נמוכים למדי, ואיש מהם לא זכה במדליה אולימפית. באולימפיאדת לונדון (2012) העפיל סוואיבו סאנח לחצי הגמר בריצת 100 מטר, וסיים במקום ה-20 הכללי.

## ראו גם
* גמביה במשחקים הפאראלימפיים
* גמביה במשחקים האולימפיים לנוער

## קישורים חיצוניים

* אתר הוועד האולימפי הלאומי של גמביה

קטגוריה:גמביה: ספורט
קטגוריה:מדינות במשחקים האולימפיים
מיעוט מי שפיר

**מיעוט מי שפיר** (באנגלית: **oligohydramnions**) הוא מצב רפואי בו קיים מיעוט של מי שפיר בשק השפיר בתוך הרחם, במהלך ההריון. 

מיעוט מי שפיר מוגדר כמדד מי שפיר (amniotic fluid index) שהוא מתחת ל-5 ס"מ (AFI<5). 

מיעוט מי שפיר מתחלק ל-early onset ול-late onset. כאשר מיעוט מי השפיר הוא בשלב מוקדם, קיים חשש למומים כגון club foot ודפורמציות נוספות בשלד, אמפוטציות (שיירים של לנוגו וחומרים אחרים במי שפיר אשר הופכים לקשרים פיברוטיים, הנכרכים סביב גפיים ומביאים לקטיעתם), היפופלזיה ריאתית ואגנזיה של הכליות (חוסר התפתחות כלייתית). 

מיעוט מי שפיר בשלב מאוחר כרוך בסיבוכים מיילדותיים כגון שאיפה של מקוניום (שלא נמהל ולכן עלול לגרום לנזק רב יותר), לחץ על חבל הטבור המביא למצוקה עוברית, עליה בשכיחות ניתוחים קיסריים. 

## סיבות
* מומים עובריים במערכת השתן. 
* פיגור גדילה תוך רחמי.
* מומים מולדים במערכת העצבים המרכזית הכוללים למשל יתר הפרשה של הורמון נוגד השתנה. 
* הפרעות כרומוזומליות המביאות בין היתר לפגיעה כלייתית כגון תסמונת טרנר, טריזומיה 18. 
* סיבות הקשורות לשליה כגון ווסקולפתיה שלייתית (פגיעה בכלי הדם השלייתים).
* רעלת הריון
* היפרדות שליה
* תרופות כגון אינדומד (או ACEI - שאסור לקחת במהלך בהריון). 

## טיפול
אם יש מיעוט מי שפיר קיצוני אזי יש ליילד את העובר. אם מיעוט מי השפיר הקיצוני החל כבר בתחילת ההריון יש לשקול הפסקת הריון מאחר שרוב המקרים הקיצוניים נובעים מבעיה כרומוזומלית או חוסר התפתחות של הכליות. במידה ומדובר במיעוט מי שפיר שהתפתח מאוחר יותר יש ליילד את העובר. 

## ראו גם
*ריבוי מי שפיר

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:היריון ולידה
עכברא

**עכברה** הייתה בימי הביניים עיר בבבל על הגדה השמאלית של החידקל עשר פרסאות צפונית לבגדאד. 
## היסטוריה
העיר נוסדה על ידי שאפור הראשון במאה השלישית, תחת השם ווזוג-שאפור. הוא הושיב במקום שבויים רומים. קהילה יהודית גדולה התקיימה במקום בימי רב האי גאון. מוקדסי מתאר את העיר כגדולה ומאוכלסת ומשבח את הענבים שלה.

בשנת 1031 נמלט לשם ג'לאל אל-דאוולה, סולטאן השושלת הבויהית שנמלט ממרד עבדים בפרס. בנימין מטודלה כותב: "עוכברא, העיר שנוסדה על ידי המלך יהויכין, שיש בה כ-10,000 יהודים. בראשם עומדים רב ענן, רב ג'בין ורב ישמעאל". אבן קאליקן כותב עליו במאה ה-13 שהיא עיירה קטנה עשר פרסאות מצפון לבגדאד ממנה יצאו חבורה של אנשים מלומדים.

## ראו גם
*ישמעאל העכברי
*מישויה אלעכברי

## הערות שוליים

קטגוריה:עיראק: יישובים
שבילי הזעם

**שבילי הזעם** (באנגלית: **Badlands**) הוא סרט אמריקאי משנת 1973. הסרט נכתב ובוים בידי טרנס מאליק. בתפקידים הראשיים מופיעים מרטין שין וסיסי ספייסק.

## רקע
מאליק ביסס את תסריטו על סיפורם האמיתי של צ'ארלס סטארקוות'ר בן ה-19 וקאריל אן פוגאט, חברתו בת ה-14. באחד בדצמבר 1957, בשעת בוקר מוקדמת, רצח סטארקוות'ר את קורבנו הראשון, מתדלק בתחנת דלק, בלינקולן שבנברסקה, בשל ויכוח על תשלום בכרטיס אשראי. מאז הספיק לרצוח עוד עשרה אנשים, כשהוא נמלט על נפשו עם חברתו. בפברואר 1958 נתפסו השניים וסטארקוות'ר הוצא להורג על הכיסא החשמלי. פוגאט נשפטה למאסר עולם.

## עלילה וסגנון
"שבילי הזעם" מסופר מנקודת מבטה של הולי, נערה פשוטה ותמימה, החיה בעיירה נידחת בדרום דקוטה בארצות הברית. יום בהיר אחד היא פוגשת את קיט, צעיר עני ומרדן, נופלת בקסמו ומתאהבת בו. לאחר שאביה מסרב לאפשר להם להיפגש, יורה בו קיט למוות. יחד הם יוצאים למסע של בריחה והרג. סיפור ההרפתקאות התמים שמתארת הולי, על הקלישאות הרומנטיות שבו, מעומת לאורך כל הסרט עם האמת הנחשפת, על נטייתו החולנית של קיט לאלימות. השימוש בקריינות (Voice Over) כדי ליצור פיצול וקונפליקט בין הקול והתמונה הפך למרכיב דומיננטי ביצירתו של מאליק. הולי מספרת בסופו של הסרט שקיט הוצא להורג בשל פשעיו.

## הפקת הסרט
מאליק החל בכתיבת התסריט ב-1970 בהיותו בן 27. זה היה סרטו הראשון כבמאי. צילומי הסרט החלו ביולי 1972. על פי כוכבת הסרט סיסי ספייסק, מאליק ביים את הסרט באופן אימפולסיבי וספונטני, כשהוא משנה תדיר את מקום הצילומים. רבים מאנשי הצוות המתוסכלים עזבו בשל כך את הצילומים, מה שגרם לקשיים ניכרים בהפקה. בריאן פרובין, צלמו של הסרט, שמחה על שיטות העבודה של מאליק, חלה לבסוף והוחלף זמנית על ידי טאק פוג'ימוטו (לעתיד, צלמו הקבוע של הבמאי ג'ונתן דמי). את מקום הצלם תפס לבסוף סטיבן לרנר. מפיק הסרט, אדוארד פרסמן, ציין בראיון שנתן, שלמרות חילופי הצלמים, סגנונו של הסרט נותר אחיד. ג'ק פיסק, המעצב האמנותי של הסרט, מייחס את האחידות הסגנונית ואת עצם השלמת הסרט, לחזונו של מאליק.

## תגובות
הסרט התקבל בתשואות בשעת יציאתו לאקרנים. הקרנת הבכורה נערכה בפסטיבל הסרטים של ניו יורק באוקטובר 1973 ועל פי דיווחים רבים אף האפילה על הקרנת "רחובות זועמים" של מרטין סקורסזה.
בריאיון לגארדיאן הבריטי משנת 1999 אמר מרטין שין כי זה התסריט הטוב ביותר שקרא מעודו. בראיונות אחרים הגדיר את תפקידו בסרט כטוב ביותר שגילם בכל הקריירה שלו.
כתב העת Time Out מיקם את הסרט במקום השלישי ברשימת 50 יצירות הביכורים הקולנועיות הטובות ביותר, מיד לאחר "האזרח קיין".

בשנת 1993, נבחר הסרט לשימור על ידי ספריית הקונגרס בהיותו "משמעותי מבחינה תרבותית, היסטורית ואסתטית."

## קישורים חיצוניים

* מאמר משנת 2008 בגארדיאן
* 
*ראיון נדיר שהעניק מאליק למגזין Sight & Sound ב-1975
*הקדימון (טריילר) המקורי של הסרט

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1973
קטגוריה:סרטי דרמה אמריקאיים
קטגוריה:סרטים בשימור ספריית הקונגרס
קטגוריה:סרטי האחים וורנר
קטגוריה:סרטי מסע אמריקאיים
קטגוריה:סרטי טרנס מאליק
קטגוריה:סרטים שצולמו בקולורדו